তৃণমূলের দুই গোষ্ঠীর সিন্ডিকেট সংঘর্ষে ফের উত্তাল নিউটাউন। আবারও যুযুধান সব্যসাচী দত্ত-কাকলি ঘোষদস্তিদার গোষ্ঠী। থাকদাঁড়িতে নির্মীয়মাণ প্রকল্পে ইমারতি দ্রব্য সরবরাহ নিয়ে ঝামেলার অভিযোগ। চলল গুলি। বন্দুকের বাট দিয়ে মেরে মাথা ফাটিয়ে দেওয়ার অভিযোগ ভজাইবাহিনীর বিরুদ্ধে। দুপক্ষের তিনজনকে আটক করেছে নিউটাউন থানার পুলিস। ফের সিন্ডিকেট সংঘর্ষে উত্তপ্ত নিউটাউন। এবার ঘটনাস্থল থাকদাঁড়ি। নির্মীয়মাণ প্রকল্পে ইমারতি দ্রব্য সরবরাহ ঘিরে  সংঘর্ষ কাকলি ও সব্যসাচী গোষ্ঠীর। কাকলি অনুগামীদের অভিযোগ, বৃহস্পতিবার রাতে হঠাত্‍‍ই সব্যসাচীর অনুগামী বলে পরিচিত ভজাইয়ের লোকজন তাঁদের ওপর চড়াও হয়। এলোপাথাড়ি গুলি চালায় তারা। বন্দুকের বাট দিয়ে মেরে মাথা ফাটিয়ে দেওয়ারও অভিযোগ উঠেছে।
 ওয়েব ডেস্ক: তৃণমূলের দুই গোষ্ঠীর সিন্ডিকেট সংঘর্ষে ফের উত্তাল নিউটাউন। আবারও যুযুধান সব্যসাচী দত্ত-কাকলি ঘোষদস্তিদার গোষ্ঠী। থাকদাঁড়িতে নির্মীয়মাণ প্রকল্পে ইমারতি দ্রব্য সরবরাহ নিয়ে ঝামেলার অভিযোগ। চলল গুলি। বন্দুকের বাট দিয়ে মেরে মাথা ফাটিয়ে দেওয়ার অভিযোগ ভজাইবাহিনীর বিরুদ্ধে। দুপক্ষের তিনজনকে আটক করেছে নিউটাউন থানার পুলিস। ফের সিন্ডিকেট সংঘর্ষে উত্তপ্ত নিউটাউন। এবার ঘটনাস্থল থাকদাঁড়ি। নির্মীয়মাণ প্রকল্পে ইমারতি দ্রব্য সরবরাহ ঘিরে  সংঘর্ষ কাকলি ও সব্যসাচী গোষ্ঠীর। কাকলি অনুগামীদের অভিযোগ, বৃহস্পতিবার রাতে হঠাত্‍‍ই সব্যসাচীর অনুগামী বলে পরিচিত ভজাইয়ের লোকজন তাঁদের ওপর চড়াও হয়। এলোপাথাড়ি গুলি চালায় তারা। বন্দুকের বাট দিয়ে মেরে মাথা ফাটিয়ে দেওয়ারও অভিযোগ উঠেছে।
রাতে ভজাইয়ের দলবল ফের বাইক নিয়ে তাণ্ডব চালায় বলে অভিযোগ। তাদের একজনকে ধরে ফেলেন স্থানীয় বাসিন্দারা। তার কাছ থেকে একটি আগ্নেয়াস্ত্রও উদ্ধার হয়। পুলিসি নিষ্ক্রিয়তার অভিযোগ করেছেন আক্রান্তরা। চাপে পড়ে পুলিস তিনজনকে আটক করে। তবে থাকদাঁড়ির এই ঘটনা ফের প্রমাণ করল, সিন্ডিকেটকে কেন্দ্র করে নিউটাউনে এখনও জারি তৃণমূলের গোষ্ঠীদ্বন্দ্ব। বহাল তবিয়তেই সিন্ডিকেট রাজ।